ہیری پوٹر اینڈ دی فلاسفرز سٹون

ہیری پوٹر اینڈ د فلاسفرز سٹون (Harry Potter and the Philosopher's Stone) (سینکت راج امریکہ وچ ہیری پوٹر اینڈ د سورسررز سٹون) جاں ہیری پوٹر اتے پارس پتھر 2001 وچ رلیز ہوئی اک خیالی فلم اے جسنوں کرس کولمبس نے ڈاریکٹ کیتا اے اتے اسدی ونڈ دنیا بھر وچ وارنر بردرز نے کیتی اے۔ ایہہ اسے نام ہیٹھ چھپے جے کے رولنگ دے انگریزی ناول اپر امشتمل اے۔ ایہہ ہیری پوٹر فلم لڑی دی سبھ توں پہلی فلم اے۔ اس فلم نوں سٹیو کلووس نے لکھیا اے اتے اسدا اساری ڈیوڈ ہیئمین نے کیتا اے۔ اس فلم وچ ہیری پوٹر دے جادو دے مہان ادارےہوگورٹز دے وچ پہلے سال نوں وکھایا گیا اے جتھے اسنوں پتہ لگدا اے کہ اوہ اک مہان جادوگر اے اتے اوہ جادو نوں سکھنا شروع کردا اے۔ اس فلم وچ ہیری پوٹر دے کردار ڈینیئل ریڈکلف نے، رون ویسلی دے کردار روپرٹ گرنٹ نے اتے ہرمائینی گرینجر دے کردار ایما واٹسن نے نبھائی اے۔

وارنر بردرز نے اس فلم دے حق 1999 وچ 1 ملیان یورو وچ خریدے سن۔ اس فلم دا اساری 2000 وچ شروع ہویا جسدے ڈریکشن لئی کرس کولمبس نوں چنیا گیا سی، اس دوڑ وچ سٹیون سپیلبرگ اتے روب رینر وی شامل سن۔ راؤلنگ سارے پاتر انگریز جاں آئرش لین لئی ہی زور دتا سی اتے ایہہ فلم وارنر بردرز سٹوڈیؤز، لیوسڈین اتے انگلینڈ وچلیاں تریخی عمارتاں وچ فلمائی گئی سی۔

اس فلم نوں انگلینڈ اتے امریکہ دے تھئیٹراں وچ 16 نومبر، 2001 نوں رلیز کیتا گیا سی۔ ایہہ فلم تنقیدی اتے معاشی پکھ توں بہت ہی کامیاب سدھ ہوئی جس وچ اسنے دنیا بھر توں 974.8 ملیان ڈالراں دی کمائی کیتی۔ ایہہ سبھ توں ودھیرے پیسہ کماؤن والیاں فلماں وچ 33ویں ستھان تے آؤندی اے اتے ایہہ ہیری پوٹر فلم لڑی وچ دوجی سبھ توں ودھ پیسہ کماؤن والی فلم اے۔ اس فلم نوں کئی اوارڈاں لئی نامزد کیتا گیا اے جس وچ سبھ توں ودھیا مول سنگیت، سبھ توں ودھیا آرٹ ڈائریکشن اتے سبھ توں ودھیا کوسٹیوم ڈزائین لئی اکادمی اوارڈ شامل ہن۔ اس فلم توں بعد ہیری پوٹر فلم لڑی وچ 7 ہور فلماں بنیاں ہن، جس وچ 2002 وچ دوجی فلم ہیری پوٹر اینڈ دی چیمبر آف سیکریٹز  اتے 2011 وچ آخری فلم ہیری پوٹر اینڈ دی ڈیتھلی ہیلوز 2 ہن۔

 فلم دی کہانی

ایلبس ڈمبلڈور، منروا مکگوناگل، اتے روبیئس ہیگرڈ، جہڑے کہ جادو دے مہان ادارے  ہوگورٹز دے پروفیسر ہن، اک یتیم بچے نوں (جسدا نام ہیری پوٹر اے) اسدے بچے ہوئے رشتے داراں ڈرسلیس کول پچاؤندے ہن۔ دس سالاں بعد ہیری ڈرسلیز نال اک لڑائی-جھگڑے بھری زندگی بتیت کر رہا اے۔ اس دوران ہیری نوں الوآں ولوں بھیجے گئے خط آؤندے ہن۔ انت وچ ہیگرڈ آؤندا اے اتے ہیری نوں دسدا اے کہ اوہ اصل وچ اوہ اک جادوگر اے اتے اسدا داخلہ ہوگورٹز وچ کر لیا گیا اے جہڑا کہ ڈرسلیس نوں منظور نہیں ہندا۔ اوہ ہیری نوں اسدے ماں-پیو بارے وی دسدا اے کہ ہیری دو جادوگراں دا یتیم بچہ اے جہناں نوں کہ لورڈ وولڈیمورٹ نے مار دتا گیا سی، جہڑا اک بہت ظالم اتے طاقتور جادوگر اے اتے جسدی موت ہیری پوٹر دے ہتھوں ہونی طے اے کیونکہ اسنوں ایہہ شراپ ملیا ہویا اے۔ اس پچھوں ہیگرڈ، ہیری پوٹر نوں اک جادوئی ٹرین سٹیشن توں ہوگورٹز لے جاندا اے۔

ٹرین وچ سفر کردے ویلے ہیری دی ملاقات رون ویسلی اتے ہرمائینی گرینجر نال ہندا اے۔ اس توں علاوہ اسدا ساہمنا ڈریکو میلفوئے نال وی ہندا اے جہڑا کہ اک امیر جادوگر پروار دا وگڑیا ہویا بچہ اے اتے جہڑا مگروں ہیری دا سبھ توں وڈا شریک بن جاندا اے۔ سکول وچ سارے بچے اک وڈے سارے ہال جسنوں گریٹ ہال کیہا جاندا اے، وچ اکٹھے ہندے ہن، جتھے بچیاں نوں اک جادوئی ٹوپی ولوں چاراں وچوں اک حصے وچ چنیا جاندا اے۔ ایہہ چار حصیاں دے نام ہن: گرائیفائینڈر، ہفلپف، ریونکلاء اتے سلائیتھیرن۔ ہیری اتے دوستاں رون اتے ہرمائینی نوں گرائیفائینڈر وچ چنیا جاندا اے۔

ہوگورٹز وکھے ہیری جادو سکھنا شروع کردا اے اتے اسنوں ماں-پیو بارے ہور جانکاری ملدی اے۔ ہیری نوں گرائیفائینڈر دی کئیٹچ ٹیم وچ سیکر دے طور تے وی چن لیا جاندا اے، جہڑا کہ پہلے سالے دے طالب علم لئی بہت گھٹ ہندا اے۔ اک رات سکول دے پڑتال کردیاں ہیری اتے اسدے دوستاں نوں اک بہت وڈے تنّ-سراں والے کتے دا پتہ لگدا اے جسدا نام فلفی اے اتے جہڑا سکول دے مناہی والے حصے وچ گھمدا اے۔ مگروں اوہناں نوں پتہ لگدا اے کہ فلفی پھلوسپھورز سٹون (پارس پتھر) دی راکھی کر رہا اے، جہڑا کہ اپنے مالک نوں امر کر سکدا اے۔ ہیری نوں لگدا اے کہ اوہناں دا گھول بناؤن والا استاد سیویرس سنیپ اوہ پارس پتھر وولڈیمورٹ نوں واپس لیاؤن لئی کرنا چاہندا اے۔ بچیاں نوں ہیگرڈ توں پتہ لگدا اے کہ سنگیت وجاؤن تے فلفی سوں جاندا اے۔ اوہ فلفی نوں پار کردے ہن اتے بہت ہی مشکل اتے جانلیوا اوکڑاں وچوں لنگھدے ہن جس وچ اک خطرناک پودا ڈیول سنیئر وی شامل اے، اس توں علاوہ ایہناں اوکڑاں وچ اک بہت ہی غصے والیاں اتے تیز چابیاں نال بھریا ہویا کمرہ اے اتے اک خطرناک شطرنج دی کھیڈ جس وچ اک انسان دی جان وی جا سکدی اے۔

ساریاں اوکڑاں پار کرن توں بعد ہیری نوں پتہ لگدا اے اسدے پچھے کالے جادو توں رکھیا دے لئی استاد پروفیسر کئیرل اے جہڑا کہ پارس پتھر تے حق اپنا جتاؤندا اے اتے سنیپ تاں اسنوں بچاؤن دی کوشش کر رہا سی۔ کئیرل اپنی پگّ کھولھدا اے اتے ظاہر کردا اے کہ بہت کمزور وولڈیمورٹ اسدے سر دے پچھلے پاسے رہِ رہا اے۔ پروفیسر ڈمبلڈور دی جادو کریا توں پارس پتھر ہیری کول آ جاندا اے۔ وولڈیمورٹ، ہیری نوں ایہہ پتھر اسنوں دین لئی مناؤندا اے اتے اسدے بدلے اوہ اسدے مر چکے ماں-پیو نوں دوبارا مریاں وچوں واپس لیاؤن دا لالچ دندا اے۔ جدوں ہیری ایہہ نہیں کردا تاں کئیرل اس اپر حملہ کردا اے پر جدوں ہیری دا ہتھ کئیرل نوں لگدا اے تاں اوہ سڑن لگدا اے اتے اخیر مر جاندا اے۔ جدوں ہیری اٹھدا اے تاں وولڈیمورٹ دی روح کئیرل دی راخ وچوں اٹھدی اے اتے ہیری وچوں لنگھدی اے جس نال اوہ بے ہوش ہو جاندا اے۔

ہیری سکول دے ہسپتالی ونگ وچ جاگدا اے جتھے ڈمبلڈور اسدے کول کھڑھا اے۔ ڈبلڈور اسنوں دسدا اے کہ پتھر نوں نشٹ کرن دا کم جاری اے اتے رون تے ہرمائینی دوویں ٹھیک ہن۔ ڈمبلڈور ایہہ وی دسدا اے کہ کویں ہیری کئیرل نوں ہراؤن وچ کامیاب ہویا۔ اسدے پچھے اوہ دسدا اے کہ جدوں اسدی ماں اسنوں بچاؤندے ہوئے مر گئی تاں اسدی موت نے ہیری نوں وولڈیمورٹ توں اک پیار بھری سرکھیا حاصل کر دتی۔ ہیری، رون اتے ہرمائینی نوں اوہناں دی بہادری لئی انعام دتے گئے جہناں کارن اوہناں دا ہاؤس سلائیتھیرن نال پہلے ستھان اپر رہا۔ نیول لونگبوٹم نوں دوستاں نوں روکن لئی 10 انکاں نال نوازیا گیا جس نال گرائیفائینڈر ہاؤس نوں ہاؤس کپ دی جت لئی لوڑیندے انک مل گئے۔ ہیری گرمیاں وچ اپنے گھر آؤندا اے اتے اوہ خوش اے کہ آخر اسنوں ہوگورٹز وچ اک اصل گھر مل گیا اے۔

 پاتر 
 ڈینیئل ریڈکلف، ہیری پوٹر (پاتر)
 روپرٹ گرنٹ، رون ویسلی
 ایما واٹسن، ہرمائینی گرینجر
 ٹوم فیٹلن، ڈریکو میلفوئے
 روبی کولٹرین، روبیئس ہیگرڈ
 واروک ڈیوس، فلیئس فلٹوک
 رچرڈ گرفتھس، ورنون ڈرسلی
 رچرڈ ہیرس، ایلبس ڈمبلڈور
 اان ہارٹ، پروفیسر کئیرل
 جون ہرٹ، مسٹر اولیوینڈر
 ایلن رکمین، سیویرس سنیپ
 فیونا شاء، پٹونیئا ڈرسلی
 میگی سمتھّ، منروا مکگوناگل
 جولی والٹرز، مولی ویسلی

 حوالے 

گٹھ:انگریزی فلماں
گٹھ:ہیری پوٹر فلم لڑی
گٹھ:خیالی فلماں
گٹھ:2001 دیاں فلماں
گٹھ:فلماں
گٹھ:امریکی فلماں
گٹھ:برٹش فلماں